Downloaded from YTS.MX
Official YIFY movies site: YTS.MX
Tulong.
Pakiusap, tulungan mo 'ko.
Tulong.
Tulungan mo ako.
Tulong.
THE MURDERER
Magandang umaga sa inyong lahat. Umpisahan natin ang araw na ito
sa isang makapanindig-balahibong balita mula sa probinsya ng Roi Et.
Kagabi, isang mamamatay tao ang pumaslang sa pitong miyembro ng isang pamilya
sa loob ng kanilang bahay sa distrito ng Bung Klua.
Ang pitong biktima ay nakatira sa iisang bahay o magkakapitbahay.
Sila ay sina Mr. Boonluck, ang padre de pamilya,
Ms. Parsuree, ate ng asawa ni Boonluck,
Mr. Boonjong o Kai, anak ni Boonluck,
Mr. Sakda o Phet, kaibigan ni Kai,
Ms. Kewalin o Tukta, dating asawa ni Kai,
at Charlie, ang Amerikanong asawa ni Tukta.
Isa ring pulis ang binaril at namatay.
Ang suspek ay ang Briton na si Earl Cunningham,
manugang ni Boonluck.
Kinakausap na ng mga pulis ang mga nakasaksi sa krimen.
PITONG TAO PINATAY SA BUNG KLUA
Tinalaga ng hepe ng Northeastern Division si Pol. Major Nawat Banluecha,
isang batikang detective,
at kilala sa tawag na "Mainiting-Ulong Pulis" ng distrito ng Don Kratok,
upang pamunuan ang imbestigasyon.
'Wag mo na kaming pahirapan.
Tingnan mo.
Wala nga talaga akong nakita.
Ano'ng gusto mong sabihin ko?
Sabi ko nga, hinimatay ako.
INTERROGATION ROOM
PITO ANG PATAY DAHIL SA BALIW NA BRITON NA MANUGANG
'Wag ka nang magmukmok diyan.
Alam ng lahat kung ano'ng nangyari nang gabing 'yon.
Bata ka pa. Maghanap ka ng bagong asawa.
Ayaw ko ng bagong asawa.
Mananagot dito
ang puting 'yon.
Pinaslang niya ang isang buong pamilya.
Alam mo,
at alam ko,
alam nating lahat
kung sino ang gumawa n'on.
Sai,
ikaw lang ang kaisa-isang saksi sa krimen.
Sabihin mo lang na 'yong puti ang gumawa n'on.
Sarado ang kaso.
Makukulong siya.
Wala na tayong problema!
Pero hindi nga si Earl ang gumawa n'on.
Ano'ng ginagawa mo, tanga?
Umiiyak 'yong babae,
sa kaniya mo iabot!
Napakagaling mo sa pagiging tanga.
Saglit! Dalhan mo 'ko ng damit!
Panoorin mo 'to.
Ano 'to?
Magandang araw!
Hatid sa inyo ng Kitty News ang pinakamainit na balita
tungkol sa mamamatay-taong puti!
Alam n'yo ba…
Kaninang umaga, isang ermitanyo na nagngangalang Attiyaso Yoda
ang bumisita sa bahay ng mga biktima.
Makibalita tayo sa kaniya.
Nangyari 'yon 20 taon na ang nakakaraan
sa USA.
KITTY CHANNEL
Isang serial killer
ang nabaril at napuruhan ng mga pulis.
Bago siya namatay,
gumamit siya ng mahika
para matanggal ang kaluluwa niya
at mailagay ito sa loob ng isang manika.
Sinapian ng manika 'yong taong puti
at naghihintay ng pagkakataon na pumatay ng mga tao!
Katulad ng pelikulang Chucky.
Napanood mo na ba 'yon?
Oo.
Nakakatakot 'yon.
Ang nakakakilabot na manikang 'yon.
Nanghahabol ito ng mga tao at nananaksak. Nakakatakot.
Hoy!
'Wag mo nga akong nililito!
Ngayon, sabihin mo sa akin,
ano'ng nangyari nang unang beses ka umuwi kasama ang puti mong asawa?
Naaalala kong may paalala sa balita tungkol sa bagyo.
Ang pinakamapanganib na bagyo nitong nakaraang dekada
ay tatama as rehiyon ng Isan.
Tinaas na ng weather agency sa no. 11 ang emergency warning
sa pinakamalakas na bagyo sa loob ng 20 taon.
Nasa 190 km kanluran ng Vietnam ang mata nito.
Ang pinakamabilis na galaw ng hangin nito ay umaabot ng 50 km kada oras.
Inaasahang papasok ang bagyo sa hilagang silangan ng Thailand nang hatinggabi.
Ang hugis--
Mahusay.
Gusto mo bang pumarada muna para magpahinga?
Ayaw ko. Gusto ko nang makarating doon kaagad.
Parating na ang bagyo.
Tama ka.
Bilisan na natin.
Nasasabik na akong makita ulit si June.
Ako rin.
Tingin mo ba, magugustuhan niya 'yong regalo natin?
Oo naman.
May hindi pa 'ko sinasabi sa 'yo.
'Yong dating asawa ni Kai, si Tukta,
gusto niyang bawiin si June.
Naglalaban sila ngayon sa korte.
Si Tukta?
Nitong nakaraang ilang buwan,
bumalik sa bayan namin si Tukta
kasama 'yong Amerikano niyang asawa at anak nito.
Sinasabi nila sa korte na mabibigyan nila ng mas maaayos na buhay si June.
Pero ni hindi nga kilala ng Tukta na 'yan si June.
Magmula no'ng umalis ako sa bahay,
nasa mga magulang ko na si June.
Napakasama ni Kai.
Tama lang para kay June ang mas maayos na buhay.
ANG PAGDATING NG MANUGANG NA PUTI
Hi po, 'Tay.
Bakit mo naman binili 'tong mga 'to?
Gustong ayusin ni Earl 'yong bahay bago tumama ang bagyo.
Para maging ligtas tayong lahat, di katulad noon.
Takot na takot ka ba sa bagyo?
Bata pa lang ako, marami na akong naranasang bagyo.
Walang alam 'yang asawa mo.
Tama na nga 'yan.
Sawasdee krub.
Nasaan si June?
Pumunta sa palengke.
Pabalik na 'yon.
Nasaan si June?
Wala kang pakialam.
'Wag kang bastos.
May paparating na bagyo.
Kukunin ko si June para makasama ni Jamie.
Mas ligtas ang bahay ko kaysa rito.
Ligtas din si June dito.
Ligtas?
Mukhang gumagawa kayo ng barko para makatakas sa bagyo.
Dating gumagawa ng barko ang tatay ko.
Puwede ko kayong tulungan.
Salamat, pero…
Di ako gagawa ng barko.
Aayusin ko lang ang mga bintana.
Siya nga pala, ako si Earl.
Charlie.
-Amerikano ka? -Oo. Ikaw, Briton ka ba?
Sai,
di mo ba 'ko ipapakilala sa asawa mo?
Manigas ka.
Ayaw kong mabiktima mo ang asawa ko.
Marami talaga akong kayang gawin.
Kung palaging nahuhulog sa akin ang ibang mga lalaki,
hindi ko na 'yon kasalanan.
Pero kasalanan mo kung bakit lumaki nang walang nanay si June.
Kailangan kong magtrabaho.
At masyadong tanga ang kapatid mong si Kai
para palakihin ang anak namin.
Pero wala ka nang pakialam kay June
magmula nang umalis ka para magtrabaho sa Pattaya.
Ano'ng mali sa pagtatrabaho sa bar?
Tingnan mo nga 'yang sarili mo.
Edukada ka nga,
pero sa huli, clerk ka lang sa mumurahing hotel
na desperadong huthutan ang asawa mong puti.
Wala tayong pinagkaiba.
Mali ka. Hindi ko kailangan ang asawa ko para suportahan ako.
At kaya kong alagaan si June.
Kaya umalis ka na.
Maghintay ka lang.
Babawiin ko si June, kahit na ano'ng mangyari.
Kung di mo siya ibabalik sa akin nang maayos,
maghaharap tayo sa korte!
Tara na, Charlie! Aalis na tayo!
Darling. Tee rak.
Bakit?
Kung dito kaya muna ako para tulungan si Earl?
Alam mong mahilig akong mag-ayos ng bagay-bagay.
Hindi, ayos lang ako.
-Sige na. -Nagiging mabuting kapitbahay lang ako.
Pero kung di mo kailangan ng tulong…
Hindi, kailangan ko ng tulong.
Salamat.
Bahala ka. Letseng 'to.
ANG SUSPEK
Hoy, puti!
Aamin ka ba o hindI?
Hoy!
Alam mo ba? Ha? Alam mo?
Alam mo ba
kung paano ko nakuha ang peklat kong 'to?
Kikilabutan ka sa kuwento nito!
Ilang taon na ang nakakaraan,
may lalaking puti rin na katulad mo.
Sabog na sabog sa droga, tinutukan niya ng kutsilyo ang asawa niya.
Walang gustong lumapit sa kaniya.
Bukod sa 'kin!
Tigil!
Puti! Pulis 'to!
Wala akong pakialam!
-Ibaba mo 'yang kutsilyo! -Hindi!
-Ibaba mo! -Hindi!
-Ibaba mo! -Tarantado ka!
Ayon!
Kaya galit ako sa mga puti na katulad mo.
Mga batugan na nakahilata lang buong araw,
wala nang ibang iniisip bukod sa sex, alak, at droga!
Joi!
Ayaw niyang magsalita.
Ipakita mo kung ano'ng mangyayari sa kaniya!
Ano?
Aamin ka na ba?
Oo na. 'Wag mo lang gawin 'yan.
Sasabihin ko na ang lahat.
Ang buong katotohanan.
Mahal ko ang Thailand, pare.
Di ba?
Ang pagkain, ang klima.
Hindi ako sigurado sa mga tao. Alam mo 'yon, tama?
Mahilig din ako sa Muay Thai.
Oo. Tingnan mo ang bago kong tattoo.
ARI NG THAI
Muay Thai. Di ba?
Ang angas, ano?
Gaano na ba kayo katagal ng misis mo?
Nagkakilala kami sa trabaho.
Manager ka ng bar?
Ha? Hindi.
Sa marketing ng hotel booking website nagtatrabaho si Sai.
Ako naman 'yong sa IT.
Kayo, paano kayo nagkakilala?
Nagkakilala kami sa bar.
Nagtatrabaho siya ro'n, ako hindi.
Ayos.
Oo. Alam mo…
Medyo masungit nga si Tukta,
pero mabuti siyang asawa.
Inaalagaan niya ang anak ko. Ipinagluluto niya ako.
Ano pa ba'ng mahihiling ko?
Sana nga lang puwede ko siyang patahimikin minsan.
Alam mo 'yon?
Palagi niya na lang akong hinuhuthutan. 'Yong sa 'yo rin ba?
-Hinuhuthutan? -Oo.
Sa Kanluran, may social security tayo.
Dito, nakaasa sila sa mga asawa na puti.
WALANG MAKAKATAKAS SA KAMATAYAN
Hoy! Ano ba'ng ginagawa nila?
Ang ingay!
Hayop 'yong Tukta na 'yon.
Gusto niya pang makipag-away sa teritoryo natin.
Dahil lang ginawan siya ng asawa niya ng bagong bahay,
akala niya reyna na siya.
Bakit, hindi ba?
Sai, kailan ka ba bibilhan ng bahay ng asawa mo?
Hindi ATM si Earl.
Di ko siya puwedeng basta paglabasin ng pera.
E di nagkamali ka.
Kumuha ka ng mahirap na puting mapapangasawa.
Alam mo ba, Sai?
Karamihan ng mga lalaking puti na nagpapakasal sa mga babaeng mula sa Isan
ay gusto lang na maging katulong nila tayo kapag matanda na sila.
Ang tutulong tuwing babangon sila,
para linisin ang ihi at dumi nila.
Ganoon lang 'yon!
Sai, siya nga pala.
Pupunta rito mamayang gabi ang dati mong asawa.
Ano?
Pupunta rito si Phet?
May problema ba ro'n?
Kaibigan ng kapatid mo si Phet.
Malamang.
Palaging magkakasama ang mga ungas.
Hoy,
akala mo naman mas may silbi ang puti mong asawa kay Phet.
'Wag ka ngang maarte riyan.
Isipin mo nga.
Nag-asawa siya ng taga-Thailand
dahil lang walang nagkakagusto sa kaniyang puting babae.
Matanong nga kita, Sai.
Totoo ba na malaki 'yong…
mga ari ng mga puti?
Ganito ba kalaki?
Tumigil ka nga!
Masarap din, ano? Masarap 'yong ari nila.
ANG BATANG BABAE
Natatakot ka ba sa 'kin?
Mukhang natatakot ka talaga
dahil sa peklat ko, ano?
'Wag kang matakot.
Sasabihin ko sa 'yo kung paano ko nakuha ang peklat na ito.
Gusto mo bang marinig?
Noong bata pa ako,
galit na galit ako sa mga salagubang.
Tuwing nakikita ko sila, tinatapakan ko.
No'ng magkasing edad tayo,
tinulungan ko 'yong nanay ko sa bukid.
Haiyah!
Napatay ko 'yong salagubang!
Huli ka!
Nagkamali siya ng dinapuan!
Ngayon, iha…
sinabi ko na sa 'yo ang sekreto ko,
ikaw naman ang magsabi nang nangyari.
Iyong araw na pumunta ka sa palengke,
naaalala mo ba?
Opo, pumunta ako sa palengke nang araw na 'yon.
At nang bumalik ka,
nakita mo bang nagtatalo ang tiyuhin mong puti at lolo't lola mo?
Hindi po. Si Lolo 'yong galit.
Minura niya ang lahat.
Hindi ko alam kung ano'ng problema niya,
pero mainit ang ulo niya.
Walang tumutubo rito.
Lintik na 'yan. Walang aanihin.
June!
Saan ka ba nanggaling na bata ka?
Hindi n'yo po ako binigyan ng pamasahe
kaya naglakad ako.
Ang layo kaya!
Magtigil!
'Wag mo 'kong sinasagot-sagot!
Dalhin mo na 'yang pagkain sa lola mo.
Di mo ba nakikita? May paparating na bagyo.
At sabihin mo sa tiyuhin mong puti
na 'wag niyang sirain ang bahay ko.
Lintik.
Di ba kayo nagtataka sa ginagawa niya?
Baka gusto niya tayong ikulong sa loob ng bahay.
Lintik na puti 'yan!
Alam 'ko ang pinaplano mo!
May binabalak kang masama sa amin!
Ano ba ang trabaho mo?
Nagpapatubo ako ng ganja at kabute sa palayan.
Ganja at kabute?
Oo, marijuana at magic mushrooms.
Gusto mo ba?
Dumaan ka minsan, bibigyan kita ng sariwa.
At gagawan kita ng espesyal kong shroom shake.
Sabog utak mo rito, pare.
Kapag tinira mo asawa mo, apat na suso ang makikita mo.
Hi, June.
Kailangan mo ba ng tulong?
Huy. Kumusta ka na, June?
'Nay,
kumusta si June?
Kumusta si June?
Maayos naman, pinapakain ko siya.
Gagawa-gawa sila ng bata tapos sa akin ipapaalaga.
'Wag ka ngang salbahe!
June.
Tiya Sai!
June!
Bakit mo binagsak 'yong pagkain?
Panghapunan natin 'yan!
Pulutin mo!
Kailan ka dumating?
Kani-kanina lang.
Ano? Na-miss mo ba 'ko?
Mahal na mahal n'yo ang isa't isa, 'no?
Kailan n'yo ba ako isasama sa Bangkok?
Malapit na.
Kakausapin ko muna ang tatay mo.
May regalo kami ni Earl para sa 'yo.
Gusto mong makita?
Ano 'yon?
Bibigay ko sa 'yo pagkatapos nating maghapunan.
June,
nasaan kang bata ka?
Sinabi kong ipasok mo 'yong labahin!
Bakit di mo ginawa? Hindi ka nakikinig sa 'king bata ka!
Kumalma ka nga diyang matanda ka!
Baka atakihin ka sa puso!
Apo mo si June, hindi katulong!
June,
tutulungan kitang kuhanin 'yong labahin
tapos lalabas tayo, gusto mo 'yon?
Opo.
Maganda ba?
No'ng bata pa ako, paborito ko ang kendi na 'to.
Palagi ko 'tong binibili tuwing makikita ko.
Pero minsan,
niloloko ako no'ng tindero.
Nilalagyan niya lang ng papel,
pero wala namang laman.
Galit na galit ako
kapag nakakakuha ako ng walang laman.
Galit na galit ako kapag pinagsisinungalingan ako.
Naiintindihan mo?
Ano na'ng nangyari pagkatapos?
Lumabas kami ni Tiya Sai para makita si Jamie.
Sino si Jamie?
'Wag mong sabihing may isa na namang puti rito!
Si Jamie 'yong anak ni Charlie,
ang bagong asawa ng nanay ko.
Naiintindihan mo ba si Jamie?
Kaunti.
Nakakapagsalita ng kaunting Thai si Jamie.
Wala akong kaibigan, tapos wala ring kaibigan si Jamie.
Kaya naging magkaibigan kami.
Masyadong matarik. Di na kayang umakyat ng sasakyan ko.
Kaya mo bang maglakad?
Makipaglaro ka muna.
Pero mabilis lang, ha? Parating na 'yong bagyo.
Opo.
Jamie!
-Magpalipad tayo ng saranggola! -Sige.
Kumusta ang balikat mo?
Patingin nga.
Masakit pa?
Sobrang sakit.
Sana namatay na lang ako kasama ang pamilya ko.
Mabubuhay ka riyan. Malayo sa bituka 'yan.
Bakit buhay pa ako?
Patay na ang asawa ko. Namatay na rin dapat ako.
Tsaka ka na mamatay.
Kailangan ko muna ang tulong mo.
Ipapakulong natin 'yong hayop na 'yon.
Walang silbi ang anak mo.
'Wag kang maniniwala sa mga sasabihin ni Sai.
Baliw na baliw 'yon sa asawa niyang puti.
Simula pa lang, sinasamba niya na 'yon.
ANG HULA NG MANGHUHULA
Sai, bata ka pa.
Bakit di ka na lang maghanap ng mayaman na lalaking makakapagpasaya sa 'yo?
Iwan mo na 'yang walang kuwentang puti na 'yan.
Naalala mo pa ba 'yong sinabi no'ng manghuhula sa Sarakham?
Alalahanin mo.
Ano ba'ng sinasabi mo, 'Nay? Di kita maintindihan.
Di ba?
Sinabi ng manghuhula,
mababalo ka pagtungtong mo ng 30.
Bente-nuwebe ka na ngayon.
Nakalimutan mo na ba talaga 'yon?
Diyos ko, kalokohan naman 'yon.
Kalokohan?
Mag-ingat ka sa sinasabi mo.
Bukas, makalawa, mababalo ka rin katulad ko.
Bahala ka.
Kapag may nangyari sa asawa mong puti,
'wag kang uuwi sa 'kin nang umiiyak.
Oo.
Gaano katagal mo planong itago sa 'kin ang hula na 'yan?
Nagtatago ka ng ebidensiya mula sa pulis!
Baliw ka ba?
Kailan pa naging ebidensiya ang sinabi ng manghuhula?
Pambihira!
Baka nakakuha ng ideya ang puting 'yon
sa manghuhulang 'yon.
Tingnan mo 'to.
Ano 'yan?
Tingnan mo.
Hindi mo ba talaga alam
na binilhan ka ng insurance ng asawa mo?
Kapag namatay ka,
magiging milyonaryo siya.
Hindi niya 'to nabanggit sa akin.
Wala kang kamuwang-muwang.
Gaano mo ba kakilala ang asawa mo?
Planado ng puting 'yon ang lahat ng ito.
Nang nalaman ng pamilya mo,
pinatay niya silang lahat.
Hindi ganoong klase ng tao si Earl.
E di sabihin mo sa akin
kung ano talaga ang nangyari nang gabing 'yon.
Kumbinsihin mo ako
na hindi ka niya kasabwat.
Nang gabing 'yon,
naghahapunan kami.
Pero nakakailang
dahil nandoon si Earl,
pati na si Phet, ang dati kong asawa.
Hindi ako komportable no'n.
Kai,
ano'ng pangalan no'ng puti?
Er.
Er ang pangalan niya.
Ano'ng klaseng pangalan 'yon?
Malay ko.
Lahat dito, "Er" ang tawag sa kaniya.
Sigurado ka ba?
Patingin mo na nga 'yang tainga mo.
Bakit di mo siya tanungin?
Sai.
Ano'ng pangalan ng puting 'yan?
Earl.
Di ba? "Er" ang pangalan niya.
Mr. Er.
Ano ba 'to?
Ang sarap nitong sabaw.
Kumuha ka pa nga.
Ang kaunti.
Masarap ba talaga?
-Kai? -Sobrang anghang.
Saan mo ba nakuha 'yan?
Busog ka na ba?
Kumuha ka pa.
-Ang sarap. -Sarap.
-Sobra. -Pahingi rin ako.
-Ang sarap nito. -Ang sarap ng pagkakaluto mo.
Oo nga. Masarap.
Sobrang sarap.
Kain pa.
Sige, damihan mo.
Wala.
Ilapit mo 'yong Som Tum.
Ang sarap.
Wow.
-O, ingat. -Tumingin ka.
Ginugulo mo 'yong mga kumakain.
Mukhang nabukulan ka.
Ang sarap.
Gusto mo pa?
Kumuha ka pa.
-Heto pa, o. -Bakit ang sarap nito?
-Ang sarap. -Di ba?
WALANG MAKAKATAKAS SA KAMATAYAN
Ayos ka lang ba?
Oo.
Minsan, di ako makapaniwala na pamilya ko sila.
Tingin mo ba, nagiging parang puti na rin ako?
Di ko alam kung ano ang pagiging puti,
pero sigurado akong di 'yon pagiging sibilisado.
Kung alam mo lang 'yong pinagsasasabi ni Charlie kanina.
Bakit? Ano'ng sinabi niya?
Wala, puro katangahan lang.
Hindi ko alam kung bakit siya nagpakasal sa Thai na babae
kung ganoon ang tingin niya sa mga Thai.
Hindi lang siya.
Parehong-pareho sila ng nanay at tiyahin ko.
Sino 'yan?
Si June po.
Halika, pumasok ka.
Oo nga pala.
Nakalimutan ko 'yong regalo mo.
Sana magustuhan mo.
Paano n'yo nalamang gusto ko ng cellphone?
Mayroon lahat ng kaibigan mo niyan, tama?
Opo, ako na lang ang wala pa.
Salamat po, Tiyo Earl.
Walang anuman.
Halika. Tuturuan kita
kung paano gamitin ang kamera.
'Yan, buksan mo…
Buksan mo ang kamera.
Ngayon, puwede ka nang kumuha ng mga video na parang pelikula
-kapag pinindot mo 'yan. -A, video.
Video. Magaling. Oo.
Ipapakita ko 'to bukas sa mga kaibigan ko sa eskuwela.
-Sige. Paalam. -Paalam.
Napakabait mo.
Salamat, Tiyo Earl.
Wala kang mararating Kung wala kang hitsura…
Kahit monghe papaalisin ka…
Sina Kai at Phet na naman 'yon.
'Wag mo silang pansinin.
Hindi mo alam 'tong kanta na 'to?
Hindi makakapatay ang baril na walang bala
Ang gitarang walang kuwerdas Ay di makakasali sa banda
Wala kang mararating Kung wala kang hitsura
-Kahit monghe papaalisin ka… -Okay. Bababa ako at pagsasabihan sila.
Sige.
-Lintik, walang koryente! -Walang koryente!
-Babagyo na talaga bukas. -Nawalan yata ng koryente.
Dahil siguro sa bagyo.
Sai, dito ka lang.
Bababa ako para tingnan.
Hindi yata magandang ideya 'yan. Ako na lang.
Dito ka lang.
Babalik ako.
Sandali lang, detective.
Tingnan mo!
Hindi si Earl ang pumirma rito. Hindi siya ang benepisyaryo.
Walang bisa ang dokumentong ito.
Sinet up lang si Earl!
Pinagtatakpan mo siya.
Ibig sabihin…
Una pa lang, kasabwat ka na niya!
Aminin mo!
Anong kasabwat?
Sino'ng papatay sa sarili nilang mga magulang?
At para saan?
Imposible!
Imposible?
Sige, balikan natin ang nangyari.
No'ng gabing 'yon, bumaba ang asawa mo
at nakita niya ang kapatid mo at dati mong asawa.
Tumahimik nga kayo!
Kayong dalawa!
Kumalma ka lang, pare!
-Gusto kong makasiping ang dati mong asawa -Mag-usap tayo! 'Wag kang magalit!
-at ang kapatid mo! -Kumalma ka!
-Mag-usap tayo! -'Wag, pare!
Agad niyang inatake ang dalawa.
Sinubukan nilang lumaban, pero masyadong malakas 'yong puti.
'Wag! 'Wag mo 'kong saktan!
'Wag! 'Wag!
Parang ganoon ba?
Sino'ng nagsabi sa 'yo niyan?
Kung magkuwento ka, parang nandoon ka rin, ha.
Pasok.
Ano 'to?
Wala ka bang nakitang mas maayos pa rito?
'Yan na po ang pinakamaayos na mayroon tayo.
Alis!
Kung ganoon, ano'ng nangyari?
Narinig kong sumigaw sina Kai at Phet.
Tama na!
Nabaliw na 'yong puti!
Takbo! Takbo na!
Narinig kong sumigaw ang tatay ko.
Tapos
umalis 'yong truck ni Kai.
Earl! Ano'ng nangyari?
May aksidenteng nangyari.
Sinusubukan kong…
-Dadalhin kita sa ospital. -'Wag. May bagyo. Kumuha ka…
ng malaking tuwalya.
Aayos din ako.
May first aid kit dito sa bahay.
ANG MADUGONG DAMIT
Bandang 8:00 p.m. ng gabing iyon,
narinig mong sumigaw ang lolo mo, di ba?
Opo.
Hayop kang puti ka, bakit mo pinatay ang anak ko?
Jan! Jan!
Pinatay ng puti si Kai! Pinatay niya si Kai!
Jan, pinatay niya si Kai! Pinatay niya ang anak natin!
Jan, pinatay niya si Kai!
Ano'ng nangyari?
Tingnan mo.
Kaninong dugo ito?
Kay Kai.
Pinatay niya si Kai at Phet.
Nakita ko mismo ang nangyari.
Hinampas niya sila ng martilyo.
Ang daming dugo!
-Kailangan nating sabihin kay Par. -Tara na.
Par! Gising!
Par!
Nakakagulat ka naman!
Asawa ko.
Bumalik ka na.
Ano'ng pinagsasabi mo?
Akala ko narinig ko ang boses ng asawa ko.
Jan, bumalik ang asawa ko
bilang multo para multuhin kayo.
Hay, naku. Walang multo! 'Yong puti!
Pumapatay siya ng tao!
Ano? Bakit niya gagawin 'yon?
Pinatay niya na sina Kai at Phet.
Kailangan nating sabihin kay Sai.
Sandali, Jan!
Pag-isipan muna natin 'to.
Ano'ng gagawin natin kapag nakasalubong natin siya?
Tama ka.
Kailangan natin ng sandata para protektahan ang sarili natin.
Ano'ng nangyayari dito?
Pinatay ng asawa mo sina Kai at Phet.
Ano'ng sinasabi mo?
Tingnan mo!
Oo, damit nga 'yan ni Earl.
Naaksidente siya kaya duguan siya.
Naniniwala ka na ba?
Tama 'yong manghuhula!
'Nay.
Pinatay ng asawa mo ang kapatid mo.
Ikaw na mismo ang tumingin.
Sige. Nasaan ang katawan ni Kai?
Nasa labas,
puro dugo.
Tingnan mo.
Dalhin n'yo ko roon para makita ko.
Tiya Par, pakihanap 'yong first aid kit. Hindi ko makita.
Sige.
Ipakita n'yo sa akin.
Kita n'yo?
Nahiwa si Earl ng basag na salamin.
Sinasabi mo bang sinungaling ako?
O, nasaan na 'yong dalawa?
Tingnan n'yo, pati ang truck, wala.
Ninakaw nila 'yong truck bago sila tumakas.
Buhay pa sila!
Paano mo nasabi? Baka 'yong puti 'yong kumuha ng truck.
Imposible 'yan.
Nasa kuwarto ko si Earl.
Si Par! Pumunta sa taas si Par!
Puntahan natin si Par!
Pumunta sa taas mag-isa ang tiyahin mo.
Paano kung pinatay rin siya?
Tumigil nga kayo!
Hindi 'yon gagawin ni Earl.
Par! Par!
ANG UNANG BANGKAY
DUGO SA ILALIM NG MGA KUKO
Sinusuri na ng mga forensic expert
ang dugo na nakita nila sa ilalim ng kuko ng Tiya Par mo.
Pupusta ako na galing sa asawa mong puti
ang dugo na 'yon.
Tingnan mo 'to.
Gusto mo bang malaman…
ang tingin kong nangyari?
Sa tingin ko, no'ng gabing 'yon,
hinahanap ng tiyahin mo ang first aid kit.
Pumasok siya sa kuwarto mo,
kung saan nag-aabang ang puting 'yon,
na parang tigre na naghihintay ng makakain.
Sinubukan niyang lumaban
pero nabigo siya.
Kinalmot niya ang braso ng asawa mo.
Galit na galit siya,
kaya binali niya ang leeg ng tiyahin mo
at tinapon siya palabas ng bintana
na parang bata na tinatapon ang laruan niya.
Hindi mo malalabanan ang ebidensiya.
Malapit na naming maisara ang kasong ito.
Ngayon, ikaw,
ano naman ang masasabi mo tungkol dito?
Puwede ko bang makausap si Earl?
Hindi!
Mag-iisip kayo ng dahilan na dalawa, ano?
Tingin mo ba tanga ako?
Ha?
LUGAR NA PURO NGITI
Sige.
Kung gusto mong maglaro,
maglaro tayo.
Pero
magiging parang bangungot
ang buhay n'yo ng asawa mo!
Sinasabi ko na ngang wala akong alam.
Pero ito ang masasabi ko.
Noong gabing 'yon, gulat na gulat kaming lahat,
kaya dinala namin agad si Tiya Par sa ospital.
Bilisan mo,
nadudumi ako.
Madilim ang kalsada. Delikado.
Halos wala akong makita.
Ano 'yon?
Hayop ka!
Ang baho ng utot mo!
Parang nalalasahan ko!
Hindi ako 'yon.
Kaninong utot 'yon?
Bakit ka nakatingin sa 'kin?
Hindi ako 'yong umutot!
Par. Hindi ka pa patay, 'no?
Humihinga pa ba?
Oo, humihinga pa.
Pero ang hindi na makahinga!
Tigil! Tigil!
Par!
Nabali 'yong leeg niya!
Mapapango ba 'yong ilong niya?
Pasensiya na ho, ma'am.
Sarado ho ang kalsada.
Kailangan naming pumunta sa ospital.
Nadisgrasya ang kasama namin.
Sino? Ano'ng nangyari?
-Ang tiyahin ko, nahulog sa bintana. -Par!
Par!
Ang baho niya. Ilang linggo na bang patay 'yan?
Kailangan n'yong bumalik at palipasin muna ang bagyo.
Buhay ang nakataya rito! Hindi kami puwedeng bumalik!
Hindi namin kayo puwedeng padaanin.
Ginagawa ko lang ang trabaho ko.
Umuwi na kayo. Subukan n'yo ulit bukas.
Hinihintay ko ang resulta ng DNA test.
Kapag tumugma sa DNA mo,
habang-buhay kang mabubulok sa kulungan.
Alam mo, galit ang mga tao rito sa mga pumapatay ng matatanda,
lalo na sa mga puti na kagaya mo.
Teka, hindi mo naiintindihan.
Wala akong ginawa.
Hinimatay ako.
Pagkagising ko, wala na silang lahat.
Lumabas ako ng bahay,
pero wala nang tao.
Salamat naman.
Tulong! Tulong!
Tulungan n'yo 'ko!
Sabi ko sa 'yo kulang 'yong sukli, e.
Madilim kasi, di ko nabilang.
Tulong!
Ano 'yong nilagay mo sa alak?
Lasing na lasing ako.
Tulong!
Tulungan n'yo 'ko!
Kapag uminom ka pero di ka nalasing, magpatingin ka na sa doktor.
Tulong! Tulungan n'yo 'ko!
Tigil!
Ang tapang.
-Bakit? -Tumahimik ka.
June.
Kai!
Ano 'yan, aso o tao?
Sabi sa inyo di siya patay e.
Kai!
Anak ko! Ang anak ko!
Nasaktan ka ba?
Hoy, ang drama mo.
Galit na galit sila dati sa isa't isa.
Akala namin pinatay na kayo no'ng puting lalaking 'yon.
Ano'ng "namin"?
Ikaw lang naman ang nababaliw riyan.
Ano'ng pinagsasabi mo?
Bakit, akala mo, patay na kami?
Pinatay no'ng lalaking 'yon ang tiyahin mo.
Nasa sasakyan ang katawan niya.
Ano 'yon, 'Nay?
Pinatay ng puting 'yon si Tiya Par?
Ngayon, siguro naghihintay lang siya ng pagkakataon
para isa-isa niya tayong patayin.
'Tay, tama na nga 'yang kalokohan mo.
Sino'ng papatay kanino?
Natutulog si Earl sa kuwarto.
Kai, silipin mo nga si June.
Phet, ilabas mo si Tiya Par sa sasakyan.
Wala rito si Earl!
'Tay! 'Nay!
Bakit?
Wala rin si June sa kuwarto niya!
Hindi ko siya mahanap.
Diyos ko!
Baka pinatay niya na si June!
Ang kawawa kong apo!
Makinig kayo.
Kailangan nating hanapin ang puting 'yon.
Humanap kayo ng sandata.
Nagtatago siguro siya sa bukid.
Hindi pa 'yon nakakalayo.
Kai, dalhin mo ang sasakyan at hanapin mo si June.
Bilis!
Earl.
Nasaan ka?
June! Nasaan ka na?
Phet!
Nakakagulat ka naman.
Pasensiya na,
di ko sinasadya.
'Wag ka munang umalis.
Tumigil ka nga.
Wala akong oras para dito.
Tabi!
Sai,
gusto lang kitang makausap.
Tungkol saan?
Wala tayong kailangang pag-usapan.
Bigyan mo pa ako ng isa pang pagkakataon.
Naririnig mo ba ang sarili mo?
Alis diyan. Hahanapin ko ang asawa ko.
Mamamatay na ang asawa mo bukas.
Sinabi no'ng manghuhula na malapit na siyang mamatay.
Kapag namatay siya, mamamatay rin ako.
Mas gugustuhin ko pang mamatay kaysa maging asawa mo.
Wala kang kuwenta!
A, talaga?
Tutuparin ko ang kahilingan mo.
ANG DATING ASAWA
Magaling.
Sa wakas, nakikipagtulungan ka na.
Ano'ng ibig mong sabihin?
Binigyan mo din kami ng lead.
Kung sinabi mo ito kaagad,
nalaman ko sana agad
na may motibo ang asawa mo.
Anong motibo?
Alam ng puti na 'yon
na babalikan mo si Phet.
Nababaliw ka na ba?
Bakit ko babalikan ang walang kuwentang lalaking 'yon?
Siyempre, patay na siya. Bakit mo pa siya babalikan?
Tingnan mo 'to.
Ito.
At ito.
Tingnan mo!
Tingnan mo 'to!
Tingnan mo ang ginawa mo!
EBIDENSIYA
Kaya mo bang ipaliwanag kung bakit nasa mga baril na ito ang mga fingerprint mo?
Pinatay mo si Phet dahil nagseselos ka
dahil alam mong balak siyang balikan ni Sai.
Inamin niya na ang lahat.
Hindi.
Sinungaling ka!
Pinlano mo na maghiwa-hiwalay sila para hanapin ka.
Tsaka mo sila isa-isang pinatay.
Tama ba ako?
Si Phet ang una mong biktima.
Tapos nahanap mo ang baril ni Kai sa glove box.
Tapos…
Si Kai ang sunod mong naging biktima.
Natuwa ka habang ginagawa mo 'yon, hindi ba?
Dahil nakapaghiganti ka gamit ang sarili mong mga kamay.
Lilinawin ko lang sa 'yo.
Alam ko kung paano mag-isip ang mga ungas na puti na kagaya mo.
Nagpapanggap kang mayaman,
mang-uuto ka ng babae para pakasalan ka,
tapos pagtatrabahuhin mo para suportahan ka!
Habang wala kang ginagawa,
kundi makipagsiping at gumamit ng droga at marijuana.
Kinamumuhian ko ang mga puting katulad mo.
Mas kinamumuhian kita kaysa sa mga salagubang na nasa dumi ng kalabaw!
Ikukulong kitang puti ka, maghintay ka lang!
POLICE DON KRATOK POLICE DEPARTMENT
POLICE CAMERA FOOTAGE
Ulitin mo mula sa simula.
Bung Klua Police Station.
Pulis? Tulong! Papatayin niya kaming lahat!
Ano? Sino'ng gustong pumatay sa inyo?
'Yong puting lalaking pumatay sa ate ko!
Sandali, mula saan ka tumatawag?
Mula sa bahay ni Boonluck sa may bukid.
Sige, sa bahay ni Boonluck.
Papunta na ang mga pulis diyan. Ibababa ko na ito.
Ipakita mo 'yong video mula sa body camera.
RECORDING
Ito ba ang bahay ni Boonluck?
May tao ba rito?
Ano'ng… pangalan mo?
Nagsasalita ako ng Isan, sir.
Ano'ng sa 'tin, pare?
Este, boss pala.
May tumawag sa amin na babae.
Sabi niya may masamang nangyari dito.
Gaano kasama?
May pinatay.
May pinatay?
Oo.
Pasensiya na ho.
Naliligaw ako. Alam mo ba kung nasaan ang bahay ni Boonluck?
-Bahay ni Boonluck? -Oo.
Siyempre naman.
Tukta! Mahal ko!
Ano ba, bakit ka ba sumisigaw?
Nakakainis.
Magandang gabi ho. Ano hong problema?
May pinatay daw sa bahay ni Boonluck.
Sa bahay ni Boonluck?
Lintik! Nandoon ang anak ko!
Dadalhin kita roon! Charlie, bilis!
Nasaan na 'yon?
Dumeretso ka lang.
Sino 'yong nakahandusay sa kalsada?
Si Kai! 'Yong dati kong asawa!
Patay na ba siya?
Naku, 'wag naman.
Ano ba 'yan?
Lintik na sasakyan 'to.
Wala ka talagang aasahan sa basurang galing sa gobyerno.
Dito lang kayo. Babalik ako.
Ikandado mo ang pinto.
Saan ba 'yong daan papunta sa bahay ni Boonluck? Dito ba?
Teka, ano 'yon?
Major, sir?
O, bakit?
Nandito ako para silipin 'yong bahay ni Boonluck.
Ang daming bangkay rito.
Mga bangkay? Ilan?
Dalawa, sir.
Sa ngayon.
Kaya mo na ba 'yan?
O…
Opo, sir.
Sige. 'Wag ka nang tatawag ulit.
Natutulog ako.
Ano'ng tinitingin-tingin mo?
Manood ka lang.
Tama ba 'tong dinadaanan ko? Bakit parang ang layo?
Lintik!
'Yon na 'yon?
Nasira 'yong kamera, sir.
Hunghang! Wala na akong makita!
I-rewind mo! Rewind!
Sige pa! Sige pa!
Tigil!
Huli kang hayop na puti ka.
Earl.
Ano'ng gagawin natin?
Ano'ng ibig mong sabihin?
Death penalty ang ihahatol nila sa 'yo.
Di nila 'yon puwedeng gawin.
Didinggin pa itong kaso. Papatunayan kong inosente ako.
Kaya mo ba?
Ano ba ang sinabi mo sa kanila?
Naniniwala kang inosente ako, di ba?
Bakit hindi mo sinabi sa akin 'yong tungkol sa insurance?
Ano?
Di ako makapaniwalang ginawa mo 'yon.
Sai, hindi ko alam ang sinasabi mo.
Patawad, Earl.
Mahal kita, pero…
Sai.
Sandali! Makinig ka sa akin, Sai!
Sai!
Parang awa mo na!
Manahimik ka! Nakakairita ka.
POL. MAJOR NAWAT BANLUECHA INSPECTOR (INQUIRY)
Pasok.
POL. MAJOR NAWAT BANLUECHA INSPECTOR (INQUIRY)
-Bakit? -Sir.
May nahanap kaming bagong ebidensiya sa bukid.
Bagong ebidensiya?
Ano 'yon?
BAGONG EBIDENSIYA
Bakit ngayon mo lang 'to sinabi sa akin?
Akala ko nawala 'yong cellphone ko.
Sabihin mo sa 'kin kung ano ang nakita mo no'ng gabing 'yon para matapos na 'to.
Nakita ko po ang lahat.
Lahat? Pero wala kang sinabi sa akin!
Akala ko kasi walang maniniwala sa akin.
Sige, sabihin mo sa akin ang lahat.
Wala kang lalampasan na kahit anong detalye. Kuha mo?
Noong gabing 'yon,
matapos kong makuha 'yong regalo nilang cellphone,
lumabas ako para kumuha ng video.
Tapos may nakita ako.
June! June!
Nasaan ka?
Sinabi kong linisin mo ang kubeta!
June!
Naku naman, June!
Sino 'yan?
Nakita kong sumisigaw si Lolo.
-Natataranta siya. -Natatakot ako! Multo ng mga ninuno ko!
'Wag n'yo 'kong saktan!
Tapos nakita kong nag-uusap si Tatay at si Phet.
Parang lasing na lasing sila.
Nakuha ko na.
-Gaya ng sinabi mo.-Kaya vinideohan ko rin sila.
Ayan o.
Astig.
Ano ba kasi 'yan?
Kontrata para sa insurance.
Kontrata para sa insurance? Para saan?
Ayun, nahanap ko na. Tingnan mo 'to.
Kita mo 'to?
Alin?
'Yong puting 'yon ang benepisyaryo.
Si Sai ang may insurance.
"May insurance"?
"Benepisyaryo"?
Ano'ng pinagsasasabi mo?
Tanga ka talaga. Ibig sabihin
kapag namatay 'yong puting 'yon,
makakakuha ng milyones si Sai.
Pero…
sabi sa akin no'ng ahente ng insurance
na kailangan muna 'tong pirmahan no'ng puti.
Paano natin siya papapirmahin dito?
Malay ko.
Pero hahanap ako ng paraan.
Bahala ka.
Kapag nagkagipitan…
gagamitin ko 'to.
Kai, 'wag mo ngang paglaruan 'yan!
Itabi mo 'yan! Baka may makakita sa atin!
-Lintik na 'to. -Tanga.
Maniwala ka sa akin, tanga.
Tingnan mo, walang bala.
Huwag ka ngang duwag.
Kahit na. Itabi mo na 'yan.
Di mo alam ang kantang 'to?
Alin?
Hindi makakapatay ang baril na walang bala
Ang gitarang walang kuwerdas Ay di makakasali sa banda
Wala kang mararating Kung wala kang hitsura
Kahit monghe papaalisin ka…
Ano'ng nangyari?
Walang koryente.
Tapos nakita kong lumabas sa bahay si Tiyo Earl.
-Mr. Er! -Huy. Mr. Er!
-Mr. Er! -Mga pare,
tama na siguro ang pag-inom natin ngayong gabi, ano?
Parating na ang bagyo.
-Oo! -Sige!
Magandang umaga, teacher! Tigil mo 'yan!
Oo nga. Ikaw…
Pangalan mo… Pangalan…
Pa… Pangalan mo.
-Pangan mo. -Oo.
-Tama ba? -Kailangan ko nang umalis dito.
"Pangan" 'yon. Sigurado ako. Ano'ng "pangan" mo?
Hindi nga. "Pangalan" 'yon.
Hindi. "Pangan" nga 'yon.
-Tanga. -Mali ka, tama ako.
Pangalan nga 'yon.
Hoy, 'wag mo 'kong sisihin.
Parang tanga naman 'to.
Ano'ng ginagawa nito?
-Hoy, 'wag! -'Wag! 'Wag mong gawin 'yan!
-'Wag mong basagin 'yong ulo ko! -Patawad! 'Wag mo 'kong saktan!
'Wag mo 'kong saktan! Patawad!
-'Wag mo 'kong saktan! -'Wag!
'Wag mo 'kong hampasin!
'Tama na! 'Wag!
Itigl mo 'yan!
Nabaliw na 'yong puti!
Takbo! Takbo na!
-Bilis! -Ano'ng problema ng tatay mo?
Malay ko.
Phet, ubos na alak natin.
Punta tayo sa tindahan ni Noi.
Sige.
Nasaan ang katawan ni Kai?
-Tapos may nag-uusap ng malakas -Sa labas. Puro dugo.
-doon sa baba, -Tingnan mo.
-kaya bumaba ako para kuhanan. -Dalhin n'yo ko roon para makita ko.
Tiya Par, pakihanap 'yong first aid kit. Hindi ko makita.
Sige.
Nasaan na 'yon?
Ang dilim naman dito.
Baka nasa aparador…
Uy, 'yong pitaka no'ng puti.
Sinasabi mo bang sinungaling ako?
O, nasaan na 'yong dalawa?
Tingnan mo, wala na 'yong truck.
Ninakaw nila 'yong truck bago sila tumakas.
Buhay pa sila.
Paano mo nasabi? Baka 'yong puti 'yong kumuha ng truck.
Asawa ko?
Ikaw ba 'yan?
Asawa ko?
Par, hayop ka!
Nakipagsiping ka sa iba.
-'Wag mo 'kong saktan! Natatakot ako! -Hinayaan mo akong mamatay!
Ikaw lang ang mahal ko.
Papatayin kita!
ANG PANGALAWA SA PITONG BIKTIMA
Hintayin mo lang. Kapag nakita ko ulit 'yong puti na 'yon,
kakatayin ko siya na parang aso.
Ano'ng problema? Masakit ba ang itlog mo?
Malakas pala sumipa ang kapatid mo.
Ano 'yon?
Kaninong binti 'yon?
Tigil! Tigil!
Muntik na tayong mahulog sa kalsada!
Silipin natin.
'Yong puting lalaki. Kanina ko pa siya hinahanap.
Bakit siya nakahiga riyan?
Ano'ng gagawin natin sa kaniya?
Ganito…
Bantayan mo siya. Siguraduhin mo na di siya gagalaw.
Kukuha ako ng tali tapos itatali natin siya.
Bantayan mo siya. Siguraduhin mong di siya makakagalaw.
Bilisan mo.
Patay ka na ngayong puti ka.
Hayop kang puti ka.
Kapag wala ka na,
babalikan ako ni Sai.
Ano'ng nangyayari?
'Wag!
Lintik.
Lintik talaga.
Lintik.
Phet, ayos ka lang ba?
Gumalaw ka diyang taba ka…
Saan mo naman gagamitin 'to?
Tulong!
Tulungan n'yo 'ko!
Tulong!
Tulong! Tulong!
Tulong!
Patay ka na ngayong puti ka!
Phet! Phet!
Nasaan ka? Tulungan mo 'kong hulihin 'tong puti na 'to!
Nasagasaan si Phet no'ng truck.
Ano?
Pinatay mo si Phet!
-Hindi! Kai, hindi… -Hayop ka!
Pakinggan mo muna ako.
Papatayin kitang hayop na puti ka!
'Wag!
Ano, papatayin mo ako gamit ang sarili kong baril?
'Wag!
Tanga!
Wala 'tong bala!
Nalintikan na!
Lintik!
Lintik talaga!
Kai, hunghang ka!
Nalasing ka tapos iiwan mo 'yong sasakyan mo rito?
Hayop ka talagang batugan ka!
Nakakainis na 'tong anak ko!
Ayos! Iniwan mo pa 'yong susi dito.
Buti na lang at walang nagnakaw nito.
Bobo kang babae ka, bakit mo 'ko pinalo?
Patawad, akala ko dumating na 'yong puti.
Nakabalik na ba sina Phet at Kai?
Hindi, ako lang ang nandito.
Pero tumawag na ako sa pulis.
Parating na sila rito.
Mahal ko,
tingin mo, babalikan pa tayo rito n'ong pulis?
Sampung minuto pa lang siyang wala.
Ano?
Sampung minuto pa lang?
Akala ko isang oras na siyang wala.
Gutom na gutom na ako.
Mahal ko,
iniisip mo ba ang iniisip ko?
Tama.
Baka may nakatago siyang kendi rito.
Tanga!
'Yong baril niya!
Hindi naman natin makakain 'yong baril.
Oo nga, 'yong baril.
Nakakasawa ka nang tanga ka.
Paano kapag biglang nagpakita 'yong puti na 'yon?
'Wag mo ngang sabihin 'yan.
Natatakot na nga ako.
Lintik ka! Nakakagulat ka naman!
Nakita mo? Puro dugo siya.
May ideya ako. Papalabasin ko siya.
Tawagin mo siya.
Paglabas niya, sasaksakin ko siya.
Tulong.
Pakiusap, tulungan mo 'ko.
Tulong.
Tulungan mo ako.
Tulong.
Hayop ka!
Ano na'ng gagawin natin ngayon?
Bakit mo pinatay ang asawa ko?
Tatawag ako ng pulis at ipapakulong kita!
Charlie!
Lintik!
Hoy. Tigil.
-'Wag mo 'kong sasaktan. -Tigil.
-Pakiusap, tulong. -'Wag kang kikilos.
Tulong. Baliw 'tong mga…
-taong 'to. -'Wag kang kikilos.
Tigil.
Sir, nakakapagsalita ako ng Thai.
Tumahimik ka. 'Wag kang magsasalita.
Tumayo ka.
Tayo!
Lakad.
Lakad!
Lumakad ka!
'Tay, 'Nay.
Ano'ng nangyari kay Tukta?
Sai, saan ka nagpunta?
Hinahanap ko si June.
Nagtanong-tanong ako, pero walang nakakita sa kaniya.
Ano'ng nangyari kay Tukta?
Bakit puro dugo rito?
Napatid siya at nahulog sa kalaykay ko.
Pero anong ginagawa niya rito?
Hindi ko alam.
Bigla na lang silang pumasok dito ng asawa niya.
-Si Charlie? Nasaan siya? -Oo.
E, ano…
Lagot tayo.
Kumalma ka lang.
Ano'ng nangyari kay Charlie?
Hindi siguro seryoso 'yan.
Magaling na ang mga doktor ngayon. Kaya nilang gamutin ang kahit ano.
Gagamutin nila 'yon? Nakalabas na 'yong bituka niya!
-Patay na siya! -Lakad!
Lumakad ka.
Tigil.
-Earl. -Tumigil ka riyan.
Atras! Ngayon na!
Sinabi nang atras.
Earl.
-Saan ka nanggaling? -Sai.
Tulong.
Umatras kayong lahat!
Ano'ng nangyari dito?
'Yang puting 'yan ang gumawa nito.
'Tay! Tumigil ka nga!
Totoo 'yon! Siya ang pumatay sa kanila.
Pinatay niya ang ate ko na si Par,
hinagis niya mula ikalawang palapag at nabalian ng leeg.
'Nay!
Nasaan 'yon?
Nasaan ang katawan ng ate mo? Ipakita mo sa 'kin.
Nasa sasakyan.
Diyos ko!
Ma'am, kaawaan nawa ang iyong kaluluwa.
Patawad.
Sir, kaunting ingat naman! Kapatid ko 'yan.
Naku, sir.
Sinisira mo ang ganda niya!
Maganda man o hindi, siguradong patay na 'to.
Bali 'yong leeg niya na parang sanga.
Paano 'yang dalawang 'yan? Sino'ng pumatay sa kanila?
Si Tukta at 'yong puti niyang asawa?
Hindi.
May dalawang patay na lalaki sa bukid.
Naku! Dalawang lalaki?
Si Kai ba 'yon?
Hindi ko alam kung sino sila.
Hayop kang puti ka, pinatay mo ang anak ko!
Hayop ka!
-Sir. -'Tay, 'wag!
Sir, 'wag!
Nakita ko si Phet na nakaipit sa ilalim ng truck.
Hindi ko alam kung patay na ba siya.
At si Kai… ano,
-binaril niya ang sarili niya. -Ano?
Ano'ng ginawa niya?
Kinuha niya 'yong baril tapos nagbaril siya…
-sa ulo. -Ano?
Ano'ng sinabi niya?
Sabi niya naipit daw si Phet ng truck
tapos binaril ni Kai ang sarili niya.
Sai, ano'ng nangyayari?
Bakit ako nakaposas?
Pakialis ho ang posas niya.
Pakiusap, sir. May sugat siya.
Sige.
Pero hindi siya puwedeng umalis dito.
Siya ang pangunahing suspek.
Wala siyang pinatay.
Asawa niya ako. Kilala ko siya.
Tumigil ka, Sai.
Nagbubulag-bulagan ka na naman para sa kaniya.
Utang na loob, pinatay niya ang kapatid mo!
Oo nga!
Bakit ba ang tanga mo? Siya ang pumatay sa kanilang lahat!
-Makinig ka… -Tahimik!
Tumahimik kayong lahat!
May limang katawan dito.
'Yong babaeng nabali ang leeg.
Dalawang lalaki sa kalsada.
Itong babae na ito at ang asawa niyang puti.
Nasaan ba 'yong katawan no'ng asawa?
Nasa loob ng bahay.
'Wag kayong kikilos. Dito lang kayo.
Si Charlie ba ang tinutukoy mo?
Alam ko kung ano ang nangyari sa kaniya.
Bakit nandito ang baril ko?
Sir, makinig ka sa akin.
Nandito ako no'ng namatay si Charlie.
Nakita ko…
Sai! Patahimikin mo 'yang asawa mo.
Sinungaling siya!
Puro kasinungalingan lang ang sinasabi niya!
Sir,
patingin ho ng mga paa n'yo.
'Tay!
-Hindi kita hahayaan! -Naku!
'Tay, 'wag mong gawin 'yan!
Sai.
Ilag!
Tanda!
Sai.
Magkakatotoo ang sinabi ng manghuhula
sa anak ko ngayong araw.
-Pakiusap. 'Wag. -Magkakatotoo 'yon kapag namatay ka.
-Hayop na puti! -'Wag!
'Wag!
Ibaba mo ang baril, ma'am.
Jan! Jan! Jan!
Jan, ayos ka lang ba?
'Wag mo 'kong iwan.
Gumising kang babae ka! Gising!
'Tay, 'Nay, tulong!
'Wag…
Puwede na kayong umuwi ng asawa mo.
Inatras na lahat ng kaso laban sa kaniya.
Inosente si Earl.
Napakabilis naman yatang nagbago ng isip mo?
May bago na kaming ebidensiya.
Paano 'yong nanay at pamangkin ko?
Tumakas 'yong nanay mo mula sa ospital.
Saan siya nagpunta?
Hindi ko alam.
Natakot siguro siya na mahuli dahil sa pagpatay ng isang pulis.
'Nay…
Sandali.
Paano si June?
Ang pamangkin mo ang nagligtas sa asawa mo.
June.
Sai, mahal kita.
Inosente ako. Maniwala ka sa 'kin.
Tumingin ka sa labas.
Tingnan mo ang langit.
Binalaan tayo na may paparating na malakas na bagyo.
Akala ko…
Akala ko magandang ideya na barikadahan 'yong bahay ng mga magulang mo.
Ano ba 'yong iniisip ko?
Hindi mo puwedeng basta na lang paniwalaan ang sinasabi ng ibang tao.
'Wag mong pakinggan ang mga ingay sa labas.
Magdesisyon ka.
Kilala mo 'ko. Alam mong…
Hindi ko magagawa 'yong mga binibintang nila.
Alam mo 'yan.
Hindi ba?
May isa pa akong tanong.
Natatandaan mo ba kung ano 'yong binili mo sa palengke?
Opo.
PHYSICAL NA EBIDENSIYA MAGIC MUSHROOM
Ito ba ang binili mo?
Ano 'yan?
Wala.
Sige, makakauwi ka na, bata.
Paalam po, sir.
PHYSICAL NA EBIDENSIYA MAGIC MUSHROOM
BUMALIKTAD ANG KASO?
Pabigat lang 'tong si June.
Kakausapin ko 'yong abogado.
Ibibigay ko siya kay Tukta para matapos na 'to.
'Wag mong sabihin kay Sai.
Hindi niya hahayaang gawin natin 'yon.
Kumusta si June?
Maayos naman, pinapakain ko siya.
Gagawa-gawa sila ng bata tapos sa akin ipapaalaga.
'Wag ka ngang salbahe!
Ang ganda.
Ano 'yan, Jamie?
Magic mushrooms ang tawag diyan ng tatay ko.
Kapag kinakain niya 'yan, gumagawa siya ng mga kakaibang bagay.
Kakaiba talaga.
Gusto mong subukan?
Tingnan mo.
Kamukha ng tatay ko at nanay mo.
Ang sarap nitong sabaw.
Ang anghang.
Ang sarap.
-Ang sarap ng pagkakaluto mo. -Ang sarap nito.
Sino 'yan?
'Wag mo 'kong sasaktan!
Natatakot ako.
Lintik.
Wala pa ring koryente.
'Yong mga pinggan…
Dali!
-Sige. -Ilagay mo sa likod ng truck.
Tara na!
Puwede na siguro 'to.
Bubuksan ko na.
Kaninong binti 'yon?
Tigil! Tigil!
Hayop kang puti ka.
Kapag wala ka na,
babalikan ako ni Sai.
Ano'ng nangyayari?
'Tay, 'Nay, tulong!
'Wag…
Sandali!
Ba't nagmamadali ka?
Naiwan mo 'yong cellphone mo.
Salamat.
POLICE STATION PARA SA MGA TAO
June!
Tiya Sai!
Sir,
dumating na 'yong mga resulta ng blood test.
Nakakita kami ng droga sa lahat ng blood samples.
Psilocybin po ito,
isang psychoactive substance na nakikita sa magic mushrooms.
Nagdudulot ito ng halusinasyon.
Kapag napasobra ang kain, mawawala sila sa tamang pag-iisip.
Kapag maraming tao ang kumain nito nang sabay-sabay,
maaaring magdulot ito ng malawakang halusinasyon.
Sinuri namin ang mga pagkain sa tiyan nila.
Hinalo siguro 'yong mga kabute sa sabaw na kinain nila para sa hapunan.
Naniniwala akong ito ang puno't dulo ng lahat ng nangyari.
Opo, sir. Gagawa po ako ng report.
POL. MAJOR NAWAT BANLUECHA INSPECTOR (INQUIRY)
Ano'ng sinusulat mo?
Wala po, sir.
Patingin.
Sabi nang patingin!
MAJOR, HAYOP KA
Kaakibat ng balita noong nakaraang linggo ukol sa malakas na bagyo
na dapat ay tatama sa hilagang silangan ng Thailand,
nais sa inyong ipaalam ng Meteorological Department
na ito ay pekeng balita.
Hindi ito dapat paniwalaan ng publiko.
Sa ngayon, maliwanag at maganda ang langit.
Ang temperatura ay nasa 37 degrees Celsius
at ang bilis ng hangin ay nasa 15 km kada oras.
Ang pagsasalin ng subtitle ay ginawa ni Mikhail Rei Tigno